b"\n_START_ARTICLE_\nKarl XII's skanser\n_START_PARAGRAPH_\nKarl XII's skanser ved \xc3\x98resund er et omfattende f\xc3\xa6stningsanl\xc3\xa6g bygget i begyndelsen af 1700-tallet p\xc3\xa5 den svenske \xc3\x98resundskyst fra M\xc3\xb6lle i nord til Sk\xc3\xa5re umiddelbart udenfor Trelleborg i syd._NEWLINE_I sommeren 1709, efter den svenske konge Karl XII havde mistet sin h\xc3\xa6r i nederlaget ved Poltava, indgik kong Frederik IV alliance med den russiske zar, Peter den Store for at genvinde Sk\xc3\xa5ne, Halland og Blekinge. Kort tid efter angreb russerne sveriges baltiske besiddelsers vigtigste f\xc3\xa6stning, Riga. Den 28. oktober 1709 erkl\xc3\xa6rede Danmark krig mod Sverige. Generalguvern\xc3\xb8r Magnus Stenbock lod straks f\xc3\xa6stningerne i Landskrona og Malm\xc3\xb8 renovere. Helsingborgs bef\xc3\xa6stning, som var blevet revet ned i 1680'erne, var sat ud af spillet. Samtidigt bevogtede Stenbock den sk\xc3\xa5nske kyst med kavaleri, men den 12. november landsatte den danske h\xc3\xa6r 14.000 mand ved R\xc3\xa5\xc3\xa5 udenfor Helsingborg. De led imidlertid nederlag til Stenbocks enheder i Slaget ved Helsingborg fire m\xc3\xa5neder senere._NEWLINE_For at forhindre en gentagelse af invasionen udarbejdede general ved intendanturen Magnus Palmquist i efter\xc3\xa5ret 1711, p\xc3\xa5 Karl XII's ordre, planer for styrkelse af forsvaret af den s\xc3\xa5rbare kyststr\xc3\xa6kning. Bef\xc3\xa6stningerne kom dels at best\xc3\xa5 af lange skanser med brystv\xc3\xa6rn, voldgrave og palisader, og skanser til artilleri og infanteri. I 1712 blev skanserne i Helsingborg, R\xc3\xa5\xc3\xa5, Klinte kilde, Ystad og Simrishamn bygget og  byggeriet af de omfattende forsvarv\xc3\xa6rker i det sydlige Sverige blev afsluttet i 1718. Rester af r\xc3\xa9duiter findes i M\xc3\xb6lle, H\xc3\xb6gan\xc3\xa4s, Viken, Helsingborg, R\xc3\xa5\xc3\xa5, Rydeb\xc3\xa4ck, \xc3\x85labodarna, Erikstorp, Landskrona, Barseb\xc3\xa4ck, Malm\xc3\xb8, Lilla Hammar, og Sk\xc3\xa5re ved Trelleborg, Ystad og Simrishamn."